**AJUTOARE DE ÎNCĂLZIRE 2024-2025**

**COMUNICAT**

Primăria Municipiului Câmpulung prin Direcția de Asistență Socială Câmpulung informează cetățenii Municipiului Câmpulung că, începând cu data de **07.10.2024**  în conformitate cu prevederile Legii nr. 226/2021 privind stabilirea măsurilor de protecție socială pentru consumatorul vulnerabil de energie, va derula activitatea de înregistrare a formularelor de cerere și declarație pe propria răspundere pentru acordarea ajutorului de încălzire a locuinței, aferent sezonului rece 2024 – 2025, precum si pentru acordarea suplimentelor de energie, astfel:

* **La sediul Direcției de Asistență Socială, din str. Matei Basarab nr. 66 , camera 7, după următorul program:**

                        Luni 8³° – 1230 Miercuri 8³° – 1230

Marți 8³° – 1230                    Joi 8³° – 1230

            Pentru a beneficia de ajutorul pentru încălzirea locuinței pe toată perioada sezonului rece **noiembrie 2024 – martie 2025**, solicitările trebuie depuse până pe data de ***20.11.2024*.**

            De asemenea, facem precizarea că ajutorul pentru încălzirea locuinței se acordă in funcție de venitul mediu lunar de familie, care este  în valoare de **1386 lei/persoana** în cazul familiei, respectiv **2.053 lei**, în cazul persoanei singure.

**NOTĂ:**  La stabilirea venitului net lunar al familiei sau, după caz, al persoanei singure se iau în considerare **toate veniturile** pe care membrii acesteia le-au realizat în luna anterioară depunerii cererii, inclusiv cele care provin din drepturi de asigurări sociale de stat, asigurări de șomaj, indemnizații, alocații și ajutoare cu caracter permanent, indiferent de bugetul din care se suportă, obligații legale de întreținere și alte creanțe legale, cu excepția următoarelor:

**a**. sumele primite cu titlu de prestații sociale în baza Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare;  
**b.**alocația de stat pentru copii acordată în baza Legii nr. 61/1993 privind alocația de stat pentru copii, republicată, cu modificările ulterioare;

**c**. sumele acordate ca burse sau alte forme de sprijin financiar destinate exclusiv pentru susținerea educației preșcolarilor, elevilor și studenților, prin programe ale Ministerului Educației Naționale și Cercetării Științifice, altor instituții publice și private, inclusiv organizații neguvernamentale;

**d.**sumele primite din activitatea desfășurată ca zilier, în condițiile Legii nr.52/2011 privind exercitarea unor activități cu caracter ocazional desfășurate de zilieri, republicată, cu modificările și completările ulterioare, precum și cele obținute în calitate de prestator casnic în baza Legii nr.111/2022 privind reglementarea activității prestatorului casnic;

**e**. sumele primite de persoanele apte de muncă din familie ca urmare a participării la programe de formare profesională organizate în condițiile legii, dacă acestea nu au titlu de venituri salariale;

**f.**sumele primite ocazional din partea unor persoane fizice ori juridice, precum și sumele cu titlu de ajutor de urgență primite de la bugetul de stat sau local;

**g**. stimulentul educațional acordat potrivit prevederilor Legii nr.248/2015 privind stimularea participării în învățământul preșcolar a copiilor provenind din familii defavorizate, republicată, sub formă de tichet social pentru stimularea participării în învățământul preșcolar a copiilor proveniți din familii defavorizate;

**h.**sumele ocazionale acordate de la bugetul de stat sau bugetele locale cu caracter de despăgubiri ori sprijin financiar pentru situații excepționale;

**i**. ajutorul pentru încălzirea locuinței și suplimentul pentru energie acordate în baza Legii nr.226/2021, cu modificările ulterioare;

**j**. indemnizația lunară de hrană acordată în baza Legii nr.584/2002 privind  măsurile de prevenire a răspândirii maladiei SIDA în România și de protecție a persoanelor infectate cu HIV sau bolnave de SIDA, cu modificările și completările ulterioare, și indemnizația lunară de hrană prevăzută de Legea nr.302/2018 privind  măsurile de control al tuberculozei;

**k**. sumele primite cu titlu de sprijin, asigurate din bugetul de stat sau fonduri nerambursabile, acordate în baza legii sau în baza programelor operaționale aprobate.

**ATENTIE!**

Pentru acordarea ajutorului de încălzire a locuinței aferent sezonului rece 2024 – 2025, precum și pentru acordarea suplimentelor de energie, în conformitate cu prevederile Legii nr. 226/2021 privind stabilirea măsurilor de protecție socială pentru consumatorul vulnerabil de energie, se ia în calcul cuantumul pensiilor aferente lunii august 2024.

**Astfel, la depunerea formularelor de cerere, dovada veniturilor de pensii este reprezentată de ultimul cupon de pensie emis înainte de recalcularea acestora, respectiv cel din luna august 2024.**

Cererile pot fi descărcate de pe site-ul [**www.primariacampulung.ro**](http://www.primariacampulung.ro) / [**www.dascampulung.ro**](http://www.dascampulung.ro) si se pot depune si on-line la adresa de e-mail  **sociala.asistenta@yahoo.com**.

Informații suplimentare privind condițiile de acordare ale acestui sprijin financiar, se pot  obține de pe site-ul Direcției de Asistență Socială Câmpulung, ([**www.dascampulung.ro**](http://www.dascampulung.ro)) sau la numărul de telefon 0348/430400 .

**BUNURI DEȚINUTE CARE CONDUC LA NEACORDAREA AJUTORULUI SI A SUPLIMENTULUI PENTRU ENERGIE**

**Bunuri imobile**

1. Clădiri, alte spații locative în afara locuinței de domiciliu, precum si terenuri situate in intravilan cu suprafața de peste 1.200 mp în zona urbană și 2.500 mp în zona rurală, in afara terenurilor de împrejmuire a locuinței și a curții aferente.

*În situația în care unul sau mai multe bunuri aflate în proprietatea persoanei singure/familiei beneficiare de ajutor de încălzire este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obținută în urma cedării dreptului de folosință a bunului.*

*Persoana sau familia care deține pe lângă locuința de domiciliu o cotă-parte dintr-o altă clădire/spațiu locativ/imobil poate beneficia de ajutor de încălzire/supliment pentru energie indiferent de mărimea cotei, dacă prin această posesiune nu poate valorifica bunul respectiv.*

**Bunuri mobile**(aflate în stare de funcționare)

1. Mai mult de un vehicul cu o vechime mai mare de 10 ani, cu drept de circulație pe drumurile publice;
2. Autovehicul cu drept de circulație pe drumurile publice cu o vechime mai mică de 10 ani, cu excepția celor utilizate si/sau adaptate pentru transportul persoanelor cu dizabilități;
3. Șalupe, bărci cu motor, iahturi sau alte tipuri de ambarcațiuni, cu excepția celor necesare pentru transport in cazul persoanelor care locuiesc în aria Rezervației Biosferei „Delta Dunării”.

**Depozite bancare**

        Cel puțin unul dintre membrii familiei deține, în calitate de titular, unul sau mai multe conturi/depozite bancare, a căror sumă totală este mai mare de 3 ori față de valoarea câștigului salarial mediu brut prevăzut de Legea asigurărilor sociale de stat.

**Deținerea unuia dintre bunurile menționate conduce la excluderea acordării ajutorului de încălzire si a suplimentului pentru energie.**

**PRIMAR, DIRECTOR EXECUTIV,**

ELENA VALERICA LASCONI CĂTĂLIN BĂDIŢA